Pielikums

Dienvidkurzemes novada pašvaldības

Īpašumu atsavināšanas un izsoļu komisijas

 07.02.2022. lēmumam,prot.Nr.3., 1.p.

**Medību tiesību nomas izsoles noteikumi**

Par medību tiesību nomu zemes vienībā “Pie Ievlejām” ar kadastra apzīmējumu 6464 004 0096, Kalētu pagastā

**1. Vispārīgie noteikumi**

Šie noteikumi nosaka kārtību, kādā izsludināma un rīkojama izsole par medību tiesību nomas piešķiršanu uz Dienvidkurzemes novada pašvaldībai tiesiskajā valdījumā esošo zemes vienību. Izsole tiek rīkota, pamatojoties uz Medību likuma 1.panta 9.punktu.

**2.** **Izsoles rīkotājs**

Pašvaldības īpašuma atsavināšanas un izsoļu komisija (turpmāk tekstā- Komisija).

Izsoles komisijas locekļi nedrīkst būt medību tiesību pretendenti, kā arī tieši vai netieši ieinteresēti attiecīgā procesa iznākumā.

**3.** **Medību tiesību objekts**

Zemes vienība “Pie Ievlejām” 5,6 ha platībā, kadastra apzīmējums 6464 004 0096, Kalētu pagastā (turpmāk tekstā- Objekts).

**4.** **Izsoles veids**

Mutiska atklāta izsole ar augšupejošu soli.

**5.** **Izsoles pretendenti**

5.1. Izsolē var piedalīties medību tiesību lietotāji (juridiskās personas, uz kuras vārda reģistrēts medību iecirknis), kura medību iecirknim piekļaujas Objekts un noteiktajā termiņā ir iesnieguši pieteikumu (pēc pielikumā pievienotā parauga) un dokumentus, kas apstiprina tajā norādīto ziņu patiesumu.

5.2. Piedalīšanās izsolē ir brīvas gribas izpausme. Izsoles noteikumi viesiem pretendentiem ir vienādi.

5.3. Pretendentiem jāiesniedz šādi dokumenti:

5.3.1. pieteikums (Pielikums nr.1), kurā norāda medību kolektīva nosaukumu, reģistrācijas numuru, juridisko adresi, kontakttālruni un elektroniskā pasta adresi;

5.3.2. pārstāvja vārds, uzvārds, personas kods, dokumentu, kas apliecina pārstāvības tiesības;

5.3.3. dokumenti, kas apliecina medību tiesību iecirkņa esamību;

5.3.4. dokumenti, kas apliecina, ka Objekts piekļaujas pretendenta medību iecirknim vai atrodas ne tālāk kā 100 metrus no Objekta.

5.4. Izsolē netiks pielaisti pretendenti:

5.4.1. kuri neatbilst prasībām, kas Noteikumos noteiktas pretendentam;

5.4.2. pretendenti, kuriem ir nodokļu, nodevu vai citu maksājumu parādi pret pašvaldību, vai ar kuru iepriekšējā kalendāra gadā un līdz paziņojuma par medību nomai nododamajām pašvaldības medību platībām publicēšanas dienai, ir lauzts medību tiesību nomas līgums medību tiesību lietotāja saistību nepildīšanas dēļ.

**6. Izsoles norises laiks un vieta**

Izsole notiek Bārtas un Kalētu pagastu apvienības pārvaldē, Kalētu pag., Liepu aleja 6, Dienvidkurzemes nov., plkst. 18.00.

**7. Izsoles izziņošana**

Informācija par izsoli (laiks un vieta) ne vēlāk kā 2 (divas) nedēļas pirms izsoles tiek publicēta pašvaldības mājaslapā internetā.

**8. Pieteikums** parpiedalīšanos izsolē kopā ar norādītajiem dokumentiem no sludinājuma publicēšanas dienas pašvaldības mājaslapā līdz **2022.gada 17. februārim plkst.12.00** **iesniedzams Komisijas priekšsēdētājai I.Ratniecei, Dienvidkurzemes novada pašvaldībā, Lielā iela 76, Grobiņā**, iepriekš zvanot pa tālr.29486507.

**9. Komisijas tiesības un pienākumi:**

9.1. Komisijas tiesības:

9.1.1. ja nepieciešams, pieprasīt papildus informāciju no pretendentiem, kas piedalās izsolē;

9.1.2. pieaicināt komisijas darbā speciālistus vai ekspertus ar padomdevēja tiesībām;

9.1.3. veikt citas darbības, kuras paredzētas noteikumos.

9.2. Komisijas pienākumi:

9.2.1. rīkot izsoli, ievērojot šos noteikumus;

9.2.2. informēt pretendentus par izsoles rezultātiem.

**10. Pretendentu tiesības un pienākumi:**

10.1. Pretendentiem ir tiesības pirms izsoles iepazīties ar medību tiesību nomas zemes vienību dabā.

10.2. Pretendenta pienākums ir, iesniedzot dokumentus un piedaloties izsolē, ievērot šo noteikumu prasības.

**11. Pretendentu izvērtēšana:**

11.1. Līdz izsoles sākumam Komisija izvērtē pretendentu pieteikumā norādīto informāciju un to atbilstību Noteikumu prasībām.

11.2. pretendenti, kuri atbilst šo Noteikumu prasībām, tiek reģistrēti kā izsoles dalībnieki, sastādot izsoles dalībnieku sarakstu.

**12. Izsoles norise:**

12.1. Komisijas priekšsēdētājs paziņo komisijas sastāvu.

12.2. Pirms medību tiesību izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem iepazinušies un piekrīt tiem.

12.3.Izsoles dalībniekiem izsniedz reģistrācijas kartīti ar numuru, kas atbilst nomas tiesību dalībnieku sarakstā norādītajam kārtas numuram.

12.4. Izsole sākas ar izsoles komisijas priekšsēdētāja nosaukto izsoles sākumcenu: **0,40 EUR** bez PVN par vienu hektāru gadā. Izsoles solis **0,10 EUR** bez PVN.

12.5. Solīšanas gaitā izsoles dalībnieki paceļ savu reģistrācijas kartīti, kas nozīmē, ka medību tiesību izsoles dalībnieks pārsola iepriekšējo summu par izsoles soli. Izsoles vadītājs nosauc solītāja reģistrācijas numuru un nosolīto summu.

12.6. Ja neviens no izsoles dalībniekiem augstāku nomas maksu vairs nepiedāvā, izsoles vadītājs trīs reizes atkārto pēdējo augstāko summu un fiksē to ar āmura piesitienu.

12.7. Pēc āmura trešā piesitiena tiesības noslēgt līgumu par medību tiesību nomu uzskatāmas par nosolītām. Izsoles vadītājs nosauc visaugstāko nosolīto nomas maksu un paziņo izsoles dalībnieku, kas to nosolījis un ieguvis tiesības slēgt nomas līgumu.

12.8. Katrs izsoles dalībnieks apstiprina ar savu parakstu izsoles protokolā savu pēdējo nosolīto cenu.

12.9. Ja izsoles dalībnieks, kurš nosolījis augstāko nosolīto cenu, atsakās parakstīties protokolā, tas zaudē tiesības slēgt medību tiesību nomas līgumu un izsolē nepiedalās. Šādā gadījumā tiesības uz izsolāmo objektu iegūst izsoles dalībnieks, kurš solījis iepriekšējo augstāko cenu.

12.10. Ja izsolei piesakās tikai viens izsoles dalībnieks, tad viņš atzīstams par izsoles uzvarētāju, ja ir solījis vismaz vienu soli.

12.11. Ja izsolē piedalās divi vai vairāki dalībnieki un neviens no viņiem nav pārsolījis sākumcenu, izsole atzīstama par nenotikušu un rīko otro izsoli ar augšupejošu soli.

12.12. Izsoles uzvarētājam pēc izsoles rezultātu apstiprināšanas Dienvidkurzemes novada pašvaldības domes sēdē, jānoslēdz Medību tiesību nomas līgums (Pielikums Nr.2) ar Dienvidkurzemes novada pašvaldību.

12.13. Izsoles uzvarētājs iegūst uz 5 (pieciem) gadiem medību tiesības Objektā.

12.14. Ja medību tiesību nomas ieguvējs, kurš nosolījis augstāko nomas maksu, atsakās slēgt medību tiesību nomas līgumu, Komisija secīgi piedāvā līgumu slēgt medību tiesību izsoles dalībniekam, kurš nosolīja iepriekšējo augstāko nomas maksu.

12.15. Izsoles dalībnieks, kurš nosolīja iepriekšējo augstāko nomas maksu, atbildi par piedāvājumu slēgt medību tiesību nomas līgumu sniedz divu nedēļu laikā pēc tā saņemšanas dienas. Ja izsoles dalībnieks piekrīt slēgt medību tiesību nomas līgumu par paša nosolīto augstāko medību tiesību maksu, septiņu darbdienu laikā pēc minētā paziņojuma nosūtīšanas viņš paraksta līgumu.

12.16. Atsavinot Objektu, pašvaldība par darījumu 30 (trīsdesmit) dienu laikā informē medību tiesību lietotāju.

12.17. Sūdzību par Komisijas darbu var iesniegts Dienvidkurzemes novada pašvaldības domes priekšsēdētājam.

AR IZSOLES NOTEIKUMIEM IEPAZINOS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikums Nr.1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskās personas nosaukums, reģistrācijas numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskā adrese, adrese korespondencei)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotas personas (pārstāvja) vārds, uzvārds, personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontakttālrunis, e-pasta adrese)

**DIENVIDKURZEMES NOVADA PAŠVALDĪBAI**

\_\_\_\_\_\_\_\_\_\_\_\_\_\_\_\_

(datums)

**PIETEIKUMS**

*dalībai medību tiesību nomas izsolē*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā (*atzīmēt pievienoto*):

* Pārstāvības tiesības apliecinošs dokuments
* Dokumenti, kas apliecina medību tiesību iecirkņa esamību
* Dokumenti, kas apliecina, ka Objekts piekļaujas pretendenta medību tiesību iecirknim

*Ar savu parakstu apliecinu, ka medību kolektīvam nav nenokārtotu finansiālu saistību ar Dienvidkurzemes novada pašvaldību.*

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (paraksts) (paraksta atšifrējums)

Pielikums Nr.2

**Medību tiesību nomas līgums Nr.DKN/202\_\_\_/9.1./\_\_\_\_\_\_\_**

Grobiņā 202\_\_.gada \_\_\_\_ . \_\_\_\_\_\_\_\_\_\_\_

**Dienvidkurzemes novada pašvaldība**, reģistrācijas Nr.90000058625, juridiskā adrese: Lielā iela 76, Grobiņa, Dienvidkurzemes novads, turpmāk tekstā – pašvaldība, kuru uz Dienvidkurzemes novada pašvaldības nolikuma pamata pārstāv pašvaldības izpilddirektors Uldis Vārna, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kurš darbojas uz statūtu pamata, turpmāk tekstā - nomnieks, no otras puses, kopā sauktas Puses, pamatojoties uz Dienvidkurzemes novada pašvaldības domes \_\_\_\_\_\_\_ sēdes lēmumu, prot. Nr.\_\_\_, \_\_\_§ noslēdz šādu līgumu:

**1.Līguma priekšmets**

1.1.Pašvaldība nodod nomniekam un nomnieks pieņem nomā medību tiesības zemes vienībā “Pie Ievlejām” 5,6 ha platībā, kadastra apzīmējums 6464 004 0096, (turpmāk – medību platības), medību iecirkņa organizēšanai Kalētu pagastā, Dienvidkurzemes novadā.

 1.2. Uz līguma darbības laiku nomnieks iegūst visas tiesības un pienākumus, kurus medību tiesību lietotājam nosaka spēkā esošie normatīvie akti.

**2.Norēķinu kārtība**

2.1. Nomnieks maksā pašvaldībai nomas maksu par medību tiesību nomu \_\_\_\_ EUR un normatīvajos aktos noteikto pievienotās vērtības nodokli par vienu hektāru gadā, saskaņā ar pašvaldības izrakstīto rēķinu.

2.2. Nomas maksa tiek pilnībā maksāta par kārtējo gadu līdz kārtējā gada 31.martam.

**3.Pašvaldības saistības**

3.1. Pašvaldība apņemas ļaut nomniekam brīvi izmantot 1.1. punktā minēto medību platību medību iecirkņa organizēšanai un apsaimniekošanai.

3.2. Pašvaldībai ir tiesības pieprasīt no nomnieka informāciju par līgumā paredzēto saistību izpildi.

**4. Nomnieka saistības**

4.1. Nomnieks apņemas izmantot Līguma 1.1. punktā minēto medību platību saskaņā ar normatīvajos aktos noteiktajām prasībām medību platību izmantošanā un apsaimniekošanā, kā arī iekļaut šo medību platību savā medību iecirknī. Nomnieks uzņemas civiltiesisko atbildību par normatīvo aktu prasību neievērošanu Nomnieka organizēto medību laikā Līguma 1.1. punktā minētajā platībā.

4.2. Mežaudžu pasargāšanā no medījamo dzīvnieku postījumiem nomnieks apņemas savā darbībā ievērot pašvaldības rakstiskus norādījumus mežaudžu apsargāšanā no bebru un pārnadžu postījumiem.

4.3. Veikt Medību tiesību līguma reģistrāciju Valsts meža dienestā.

4.4. Nomnieks atlīdzina pašvaldībai un trešajām personām savas darbības vai bezdarbības rezultātā nodarītos zaudējumus.

**5. Līguma termiņš un laušanas kārtība**

5.1. Līgums stājas spēkā no tā parakstīšanas brīža un tiek noslēgts uz 5 (pieciem) gadiem.

5.2. Līgums pārskatāms, ja ir grozīti LR normatīvie akti, kuri attiecas uz šā līguma priekšmetu un citiem līguma punktiem.

5.3. Pašvaldībai ir tiesības vienpusēji līgumu lauzt, ja Nomnieks kavē 2.1. punktā paredzētos maksājumus ilgāk kā 30 dienas, vai neievēro citas līguma minētās prasības. Par līguma laušanu pašvaldība paziņo Nomniekam rakstiski vismaz vienu mēnesi iepriekš.

5.4. Līgums izbeidzas ar Nomnieka – juridiskās personas likvidāciju.

5.5. Nomnieks ir tiesīgs vienpusēji lauzt līgumu, par to rakstiski brīdinot pašvaldību divus mēnešus iepriekš.

5.6. Līgums tiek izbeigts, ja pašvaldība atsavina attiecīgo zemes vienību.

**6.Citi līguma noteikumi**

6.1.Jebkuri grozījumi vai papildinājumi kļūst par līguma neatņemamu sastāvdaļu, pēc tam kad tos rakstiski ir apstiprinājušas abas puses.

6.2. Visas domstarpības, kuras rodas, pildot līgumsaistības, risināmas pārrunu ceļā, ja puses nevar vienoties, tad strīds izšķirams LR tiesā atbilstoši spēkā esošajiem normatīvajiem aktiem.

6.3. Šis līgums sastādīts trijos eksemplāros, ar vienādu juridisko spēku un atrodas glabāšanā pie katras no pusēm un viens iesniegšanai Valsts meža dienestā.

**7. Pūšu rekvizīti un paraksti**

|  |  |
| --- | --- |
| **PAŠVALDĪBA**Dienvidkurzemes novada pašvaldībaReģ.Nr.90000058625Lielā iela 76, Grobiņa, Dienvidkurzemes nov.,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(U.Vārna) | **NOMNIEKS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(……………) |